**สรุปข้อสั่งการของนายกรัฐมนตรีจากการประชุมคณะรัฐมนตรีที่เกี่ยวข้องกับกระทรวงมหาดไทย**

**เมื่อวันที่ 12 กุมภาพันธ์ 2562**

****

|  |  |  |  |  |
| --- | --- | --- | --- | --- |
| **ที่** | **เรื่อง** | **ประเด็นข้อสั่งการ** | **หน่วยงานรับผิดชอบ** | **ประเด็น**  **การปฏิบัติ** |
| 1 | ด้านเศรษฐกิจ | **การเร่งประสานงานและบูรณาการการบริหารจัดการน้ำเพื่อรองรับสถานการณ์น้ำในฤดูแล้ง**  ให้สำนักงานทรัพยากรน้ำแห่งชาติเร่งประสานงานและบูรณาการการบริหารจัดการน้ำกับหน่วยงานที่เกี่ยวข้อง เช่นกระทรวง เกษตรและสหกรณ์ กระทรวงมหาดไทย และกระทรวงทรัพยากรธรรมชาติและสิ่งแวดล้อม เพื่อรองรับสถานการณ์น้ำในฤดูแล้งที่กำลังจะมาถึง ซึ่งปัจจุบันปริมาณน้ำในแหล่งกักเก็บน้ำต่างๆ มีแนวโน้มลดลงเป็นลำดับ ทั้งนี้ ให้หน่วยงานที่เกี่ยวข้องดังกล่าวเร่งดำเนินการบูรณะฟื้นฟูแหล่งน้ำธรรมชาติต่างๆ ในพื้นที่ ให้สามารถเก็บกักน้ำไว้ใช้ประโยชน์ได้อย่าง เต็มศักยภาพ รวมทั้งให้รณรงค์สร้างความตระหนักรู้แก่ประชาชนและเกษตรกรในการ ใช้น้ำอย่างประหยัดโดยให้ความสำคัญกับการบริหารจัดการน้ำเพื่ออุปโภคบริโภคเป็นลำดับแรก และให้ควบคุมดูแลการบริหารจัดการปริมาณน้ำเพื่อการเกษตรอย่างเหมาะสม โดยขอความร่วมมือเกษตรกรให้หลีกเลี่ยงการทำการเกษตรในพื้นที่นอกเขตชลประทานด้วย | - ที่ทำการปกครอง  จังหวัดอ่างทอง  - สำนักงานส่งเสริม  การปกครองท้องถิ่น  จังหวัดอ่างทอง  - สำนักงานป้องกัน  และบรรเทา  สาธารณภัย  จังหวัดอ่างทอง | ให้สำนักงานป้องกันและบรรเทาสาธารณภัยจังหวัดอ่างทอง เป็นหน่วยงานหลัก ประสานงานกับหน่วยงานที่เกี่ยวข้องเพื่อดำเนินการตามข้อสั่งการดังกล่าว |

ข้อสั่งการนายกรัฐมนตรีข้างต้นเป็นแนวทางในการบริหารราชการให้เกิดประสิทธิภาพ ดังนั้น ในขั้นตอนการปฏิบัติ หน่วยงานจะต้องดำเนินการโดยยึดถือกฎหมาย ระเบียบ หรือมติคณะรัฐมนตรี ที่เกี่ยวข้องเป็นหลัก

กลุ่มงานติดตามและประเมินผล สนผ.สป.

โทร. 0-2622-0965 สื่อสาร สป. 50482